Mange flere danskere vil købe dagligvarer i udlandet gennem nethandel - og fuldt lovligt spare penge på lavere moms i Tyskland eller Sverige, selvom varerne leveres til den danske adresse.

Sådan lyder frygten fra Dansk Erhverv på vegne af organisationens danske medlemsvirksomheder efter et nyt såkaldt bindende svar fra Skatterådet. Det skriver Finans.

Det slår fast, at onlinebutikker gerne må sælge også dagligvarer til danske forbrugere med den lokale moms, som gælder på salgsstedet. De danske forbrugere skal dog selv skal huske at betale afgifter

- Det er en potentiel bombe under dansk dagligvarehandel. Disse onlineselskaber kan sælge varer til priser, som danske netbutikker eller fysiske forretninger ikke kan matche, da der er lavere moms i både Tyskland og Sverige på fødevarer end her i landet, siger chefkonsulent Marie Louise Thorstensen, Dansk Erhverv.